அணைப்பட்டி வீரஆஞ்சநேயர் கோயில்

அணைப்பட்டி வீரஆஞ்சநேயர் கோயில் என்பது திண்டுக்கல் மாவட்டத்தில் அணைப்பட்டியில் அமைந்துள்ள ஆஞ்சநேயர் கோயிலாகும். இத்தலம் மிகவும் பழமைவாய்ந்தது.

மூலவரான ஆஞ்சநேயர் ஆறடி உயரத்தில் உள்ளார். வலது கையால் சஞ்சீவி மலையை தூக்கியபடியும், இடது கையை தொடையில் வைத்தும் உள்ளார். இவருடைய கண்களில் ஒன்று அயோத்தியையும், மற்றொன்று பக்தர்களை பார்ப்பதாகவும் நம்புகிறார்கள்.

இக்கோயிலில் விநாயகர், நாகர், சப்தகன்னியர்கள் மற்றும் கருப்பண்ணசாமி சன்னதிகள் உள்ளன. நவகிரகங்களுக்காக பீடம் அமைக்கப்பட்டுள்ளது.

தல வரலாறு
அம்மைநாயக்கனூர் ஜமீந்தாரான காமயசாமி என்பவரின் கனவில் ஆஞ்சநேயர் தோன்றி இவ்விடத்தில் சுயம்புவாக இருப்பதை தெரிவித்தார். இத்தலத்தில் தாழம்பூ புதரை சுத்தம் செய்து பார்த்தபோது சிறிய பாறையாக இருந்தமையை தோண்டி சுயம்பு ஆஞ்சநேயராக வழிபட்டுள்ளனர். ஜமீன்தார் இக்கோயிலை கட்டியுள்ளார்.

ஆதாரங்கள்

திண்டுக்கல் மாவட்டத்திலுள்ள ஆஞ்சநேயர் கோயில்கள்